
Text rozhodnutia
Súd: Krajský súd Prešov Spisová značka: 23Co/81/2018 Identifikačné číslo súdneho spisu: 8317208909 Dátum vydania rozhodnutia: 25. 10. 2018 Meno a priezvisko sudcu, VSÚ: Mgr. Miloš Kolek ECLI: ECLI:SK:KSPO:2018:8317208909.1 Uznesenie Krajský súd v Prešove v senáte zloženom z predsedu senátu Mgr. Miloša Koleka a členov senátu JUDr. Mariany Muránskej a JUDr. Daniely Babinovej v spore žalobcu: KRUK Česká a Slovenská republika, s.r.o., so sídlom Československé armády 954/7, 500 03 Hradec Králové, Česká republika, IČO: 24 785 199, zastúpeného Advokátskou kanceláriou Gallo s.r.o., so sídlom Jilemnického 30, 036 01 Martin, IČO: 36715352 proti žalovanému: S. C., nar. XX.XX.XXXX, bytom XXX XX R. XXX, o späťvzatí žaloby žalobcom takto r o z h o d o l : Pripúšťa späťvzatie návrhu na začatie konania. Zrušuje rozsudok Okresného súdu Humenné č.k. 7Csp/178/2017-36 a konanie zastavuje. Žalovaný nemá nárok na náhradu trov konania. o d ô v o d n e n i e : 1. V uvedenej právnej veci súd prvej inštancie rozsudkom č.k. 7Csp/178/2017-36 zamietol žalobu žalobcu, žalovanej náhradu trov konania nepriznal. Žalobca po doručení tohto rozsudku, avšak predtým ako rozsudok nadobudol právoplatnosť, podaním doručeným súdu prvej inštancie dňa 23.04.2018 zobral žalobu v celom rozsahu späť. Dôvod späťvzatia neuviedol. 2. Späťvzatie bolo doručené žalovanej na vyjadrenie, táto nevyjadrila svoj nesúhlas so späťvzatím. 3. Podľa § 370 ods. 1 - 3 CSP: (1) Ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. (2) Súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví. (3) Ak je žaloba vzatá späť sčasti, použijú sa ustanovenia predchádzajúcich odsekov primerane. 4. Odvolací súd v danej veci koná podľa § 370 CSP, keďže bola žaloba vzatá späť po tom, ako rozhodol súd prvej inštancie, ale jeho rozhodnutie nie je dosiaľ právoplatné. Odvolací súd na základe späťvzatia žaloby rozhodol o pripustení späťvzatia žaloby. Žalovaná nevyjadrila nesúhlas so späťvzatím, a preto nie je dôvod späťvzatie nepripustiť. Keďže späťvzatie návrhu bolo pripustené, odvolací súd zrušil rozhodnutie súdu prvej inštancie a konanie zastavil. 5. Zároveň odvolací súd podľa § 396 ods. 1 CSP, § 262 ods. 1 CSP a § 256 ods. 1 CSP rozhodol aj o trovách celého konania. Žalobca späťvzatím zavinil zastavenie konania, právo na náhradu trov konania má teda žalovaná v súlade s § 256 ods. 1 CSP. Žalovanej však žiadne trovy konania nevznikli, a preto odvolací súd o trovách konania rozhodol tak, že žalovaná nemá nárok na náhradu trov konania. 6. Toto rozhodnutie bolo prijaté senátom Krajského súdu v Prešove v pomere hlasov 3 : 0 (§ 3 ods. 9 zák. č. 757/2004 Z.z. o súdoch). Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 420 CSP alebo 421 ods. 1 CSP). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). Povinnosť byť zastúpený advokátom neplatí za podmienok ustanovených v § 429 ods. 2 CSP.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2018:8317208909.1 (dáta aktuálne k 4. 11. 2026). Záväzné je znenie zverejnené súdom.




